**NAVODILA ZA DELO DOMA, ZA PONEDELJEK, 23. 3. 2020**

**MATEMATIKA**

Zdaj poznaš že vso poštevanko. Veš kaj moraš? Vadi, vadi, vadi… Lahko v Računanju je igra, če ti v delovnem zvezku še kaj manjka, dopolni. Če si delal/a redno, si v delovnem zvezku rešil/ a do strani 86.

Na spodnji povezavi lahko rešuješ še naloge deljenja in množenja.

<https://www.lilibi.si/mestni-trg/matematika/mnozenje-in-deljenje>

<https://interaktivne-vaje.si/matematika/mat_100/racunam_do_100_deljenje.html>

**SLOVENŠČINA**

V delovnem zvezku na strani 49 boš spoznaval in pisal MANJŠALNICE – vse boš pomanjšal.

Reši tudi nalogo PONOVIM. To se lahko igraš tudi s svojimi starši , bratom ali sestro.

Lahko pa rešuješ naloge, ki jih najdeš na spodnji povezavi:

<https://www.lilibi.si/mestni-trg/slovenscina/jezikarija/manjsalnice-1>

<https://www.lilibi.si/mestni-trg/slovenscina/jezikarija/manjsalnice-2>

**SPOZNAVANJE OKOLJA**

V tem tednu boš opazoval vreme, ki bo zelo pestro. V zvezek za spoznavanje okolja si nariši razpredelnico in za vsak dan vpisuj kakšno je vreme. Oznake poznaš že od lani. Prilagam tudi dva lista, preberi in reši križanko v zvezek – piši samo rešitve, ni potrebno risati. Te liste najdeš tudi na Lilibi – E GRADIVA, delovni zvezek za SPO.

**GLASBENA UMETNOST**

Poj pesmi, ki jih že znaš, nauči se Žabjo svatbo, ob petju pa tudi zapleši. Če si izdelal ropotuljo, ustvari ob pesmi tudi spremljavo.

**ŠPORT**

Danes boš verjetno šport moral izvajati v hiši. Pazi na svojo varnost. Poišči si prostor in se razgibaj z gimnastičnimi vajami, ki jih zelo dobro poznaš. Glede na prostor lahko izvajaš različne skoke, poskoke, preskoke, lahko delaš počepe, upreš se v posteljo in delaš trebušnjake, na postelji prevale (če ti starši dovolijo)…



